Milloin ovulaatio tapahtuu?
Ovulaation ajankohtaa on vaikea ennustaa. Jokainen ihminen on erilainen, ja ulkoiset tekijät kuten stressi, ruokavalio tai sairaudet (esimerkiksi munasarjojen monirakkulaoireyhtymä) voivat vaikuttaa ovulaatioon. Vaikka kuukautiskierto olisi säännöllinen, ovulaation ajankohtaa ei voida ennustaa, se voi tapahtua milloin tahansa kierron aikana.
     
Lyhyesti sanottuna, voit tulla raskaaksi lähes milloin tahansa kuukautiskierron aikana (jopa kuukautisten aikana). Suojaamatonta seksiä ei siis kannata harrastaa missään kuukautiskierron vaiheessa, jos raskaudelta halutaan välttyä.
fi
Voinko selvittää kuukautiskierron hedelmällisimmät päivät?
Ovulaation ajankohdan ja kuukautiskierron hedelmällisimpien päivien laskeminen ei ole luotettava ehkäisymenetelmä – vaikka kuukautiskierto olisi säännöllinen, suojaamaton yhdyntä voi johtaa raskauteen missä tahansa vaiheessa kuukautiskiertoa (jopa kuukautisten aikana). Ovulaation ajankohtaa ei voida ennustaa. Se voi vaihdella kuukausittain ja useat ulkoiset tekijät voivat vaikuttaa siihen.
fi
Voinko tulla raskaaksi, jos munasolu ei hedelmöity?
Jotkut luulevat, että raskaus alkaa, kun siittiö hedelmöittää munasolun. Todellisuudessa raskaus alkaa siitä, kun hedelmöitetty munasolu kiinnittyy kohdun seinämään. Tämä tarkoittaa sitä, että raskaus voi alkaa useamman päivän kuluessa suojaamattomasta yhdynnästä.
fi